Οι Αναλώσιμοι 2

Οι Αναλώσιμοι 2 (αγγλικά: The Expendables 2) είναι αμερικανική κινηματογραφική ταινία δράσης η οποία κυκλοφόρησε στις 17 Αυγούστου του 2012, και στην Ελλάδα η πρώτη της προβολή έγινε στα τέλη του ίδιου μήνα. Σκηνοθετήθηκε από τον Σάιμον Γουέστ, με σενάριο του Κεν Κάουφμαν και με πρωταγωνιστές τους Σιλβέστερ Σταλόνε, Τζέισον Στέιθαμ, Ράντι Κουτούρ, Ντολφ Λούντγκρεν, Τζετ Λι, Άρνολντ Σβαρτσενέγκερ,Μπρους Γουίλις και Τσακ Νόρις. Οι Αναλώσιμοι 2 αποτελεί συνέχεια της προηγούμενης ταινίας που κυκλοφόρησε και άνοιξε τη σειρά, το καλοκαίρι του 2010. Η ταινία διαδραματίζεται σε διάφορες περιοχές, συμπεριλαμβανομένων και της Βουλγαρίας, του Χονγκ Κονγκ και της Νέας Ορλεάνης.

 Η ομάδα των Αναλώσιμων, με επικεφαλής τον Μπάρνει Ρός (Σιλβέστερ Σταλόνε) ταξιδεύει σε μια στρατιωτική βάση στο Νεπάλ, για να σώσει έναν Κινέζο πολυεκατομμυριούχο, τον κύριο Ζού. Βέβαια, εκεί κάποιος άλλος, ο οποίος είναι παλιός τους γνώριμος, τους πρόλαβε: Ο Τρένς (Άρνολντ Σβαρτσενέγκερ) ο οποίος είχε πιαστεί όμηρος. Τελικά, καταφέρνουν να αποδράσουν με το αεροπλάνο τους και με τον Γιν Γιάνγκ (Τζετ Λι) να επιστρέφει με έναν πρωτότυπο τρόπο τον μεγαλοεπιχειρηματία στην Κίνα. Επιστρέφοντας στην έδρα τους, στη Νέα Ορλεάνη, ο Μπίλι λέει στον Ρός πως θα φύγει από την ομάδα για να ζήσει με τη φιλενάδα του, τη Σοφία. Όμως, κάτι προέκυψε και έτσι ο Κύριος Τσερτς (Μπρους Γουίλις) τον ενημερώνει πως έχουν μια νέα αποστολή. Η αποστολή ήταν να βρουν ένα κατεστραμμένο αεροπλάνο που βρίσκεται στα Όρη Γκάτζακ, στην Αλβανία. Για πρώτη φορά συναντούν, δύο καινούργια μέλη (η μία προσωρινή, και ο άλλος σχετικά καινούργιος), η Μάγκι (Γιου Ναν) και ο Μπίλι Δε Κιντ (Λίαμ Χέμσγουορθ). Στο κατεδαφισμένο αεροπλάνο, υπάρχει ένα "θησαυροφυλάκιο" όπου μέσα υπάρχουν σχέδια που αναφέρουν μεγάλα κοιτάσματα πλουτωνίου, που είχαν σχεδιαστεί από Ρώσους κατά την περίοδο του Ψυχρού Πολέμου. Στην Αλβανία, κυριαρχούν στα ορεινά χωριά, οι Σανγκ μια συμμορία που παίρνει κατοίκους του χωριού και τους κρατά ως σκλάβους και τους χρησιμοποιεί για να βρουν τα συγκεκριμένα κοιτάσματα πλουτωνίου. Επικεφαλής είναι ο Βίλειν (Ζαν Κλοντ Βαν Νταμ) και το "δεξί του χέρι", ο Έκτορ (Σκoτ Άτκινς). Οι Αναλώσιμοι καταφέρνουν να βρουν το κατεδαφισμένο αεροπλάνο και με τη βοήθεια της Μάγκι, κατάφεραν να πάρουν τα σχέδια. Εν τω μεταξύ, ο Ρός έστειλε τον Μπίλι να πάει από την άλλη πλευρά για να φυλάει "τσίλιες", όμως γίνεται κάτι που δεν το περίμεναν. Να τους βρουν οι Σάνγκ. Ο Βίλειν συναντά για πρώτη φορά την ομάδα, και τους προειδοποιεί πως αν δώσουν τα σχέδια θα αφήσουν τον Μπίλι ελεύθερο. Αυτό συμβαίνει, αλλά ύστερα ο Βιλέιν μαχαίρωσε κυριολεκτικά τον νεαρό Μπίλι και πέθανε ακαριαία. Το μόνο που έμεινε είναι η εκδίκηση, για τον Μπίλι. Αποστολή τους είναι να πάρουν πίσω τα σχέδια πριν είναι αργά. Η Μάγκι αποκαλύπτει πως το πλουτώνιο είναι στη Βουλγαρία, και η ομάδα ταξιδεύει εκεί. Θα καταφέρει η ομάδα των Αναλώσιμων να τα βγάλει πέρα ή ο Βίλειν πραγματικά θα τους βασανίσει μέχρι το τέλος; Η πρεμιέρα της ταινίας των Αναλώσιμων, έγινε στις 8 Αυγούστου, στην πόλη της Μαδρίτης στην Ισπανία, ενώ ακολούθησαν πρεμιέρες και στο Παρίσι την επόμενη μέρα (9 Αυγούστου) και στο Χόλυγουντ στις 15 του ίδιου μήνα. Η επίσημη κυκλοφορία της ταινίας έγινε στις 16 Αυγούστου του 2012. Πολλά γεγονότα συνέβησαν κατά τη διάρκεια οργάνωσης της ταινίας, τα οποία δεν είχαν καλό αποτέλεσμα. Πιο αναλυτικά, η παραγωγή που ανέλαβε την ταινία, σκόπευε να κάνουν γυρίσματα στο Σπήλαιο Ντεβετάσκα, στη Βουλγαρία και αυτό είχε κάποιες συνέπειες. Όλοι οι σχετικοί ήρθαν σε επαφή με το Περιβαλλοντικό Πρακτορείο της χώρας, και πλήρωσαν πρόστιμο 3.440 δολαρίων για τις ζημιές που προκάλεσαν στην είσοδο του σπηλαίου. Επίσης, περιβαλλοντολόγοι ανέφεραν πως κατά τη διάρκεια των γυρισμάτων, θα προκαλέσουν πολλές περιβαλλοντικές καταστροφές, καθώς εκεί αποτελεί σπίτι 40 ειδών των ζωντανών που βρίσκονται υπό εξαφάνιση. Μάλιστα, εκεί αποτελεί και σπίτι των νυχτερίδων και ο πληθυσμός τους μειώθηκε κατά 75%, με στατιστικά που φέρνουν αρνητικές απόψεις (το 2010 υπήρχαν 30,000 νυχτερίδες και το 2011, 8.000 νυχτερίδες). Επομένως, η παραγωγή δέχτηκε και συμφώνησε πως για περιβαλλοντικούς λόγους δεν θα προκληθούν εκρήξεις και κυνηγητά αυτοκινήτων κοντά στη σπηλιά. Τέλος, τον Ιούλιο του 2012, η οικογένεια του κασκαντέρ Κουν Λίου θρήνησε το μέλος της, που σκοτώθηκε κατά τη διάρκεια των γυρισμάτων. Σιλβέστερ Σταλόνε ως Μπάρνει Ρος Τζέισον Στέιθαμ ως Λι Κρίστμας Τζετ Λι ως Γιν Γιάνγκ Ντόλφ Λούντγκρεν ως Γκάναρ Γιένσεν Τσακ Νόρις ως Μπούκερ Ζαν Κλοντ Βαν Νταμ ως Ζαν Βιλέιν Μπρους Γουίλις ως Κύριος Τσερτς Άρνολντ Σβαρτσενέγκερ ως Τρενς Τέρρι Κρους ως Χέιλ Σίζαρ Λίαμ Χέμσγουορθ ως Μπίλι Δε Κιντ Σκότ Άτκινς ως Έκτωρ Γιού Ναν ως Μάγκι Επίσημη ιστοσελίδα Οι Αναλώσιμοι 2 στο IMDb